stanford-oval/wikipedia huggingface dataset:
גאו
הערות שוליים

↑  אתר מפקד האוכלוסין, מידע על גאו, בקובץ PDF
| --- | --- |
בקרת זהויות :  NLI: 987007560042205171  BNE: XX4743973  BnF: cb131751251 (data)  GND: 4237904-0  LCCN: n85210421  MusicBrainz: da45b3ea-ecac-4d9b-b25f-2a2afcf127f3  VIAF: 151339617   WorldCat (עם VIAF): 151339617 
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.
ג'ו בארי קארול

| --- | --- |
 לידה:  24 ביולי 1958 (בן 66) פיין בלאף שבארקנסו, ארצות הברית
 עמדה:  סנטר
 גובה:  2.13 מטר
 מכללה:  אוניברסיטת פרדו
 דראפט:  בחירה ראשונה, 1980 גולדן סטייט ווריורס
 קבוצות כשחקן
 1980–1984   1984–1985   1985–1987   1987–1988   1988–1990   1990   1991:  גולדן סטייט ווריורס   אולימפיה מילאנו   גולדן סטייט ווריורס   יוסטון רוקטס   ניו ג'רזי נטס   דנוור נאגטס   פיניקס סאנס
 הישגים כשחקן
 השתתפות במשחק האולסטאר של ה-NBA‏ (1987)   בחירה לחמישיית הרוקיז של העונה ב-NBA‏ (1981)   זכייה באליפות הליגה האיטלקית (1985)   זכייה בגביע קוראץ' (1985)
ג'ו בארי קארול (באנגלית: Joe Barry Carroll; נולד ב-24 ביולי 1958) הוא כדורסלן עבר אמריקאי, אשר היה פעיל בין השנים 1980–1991. בדראפט ה-NBA‏ 1980 נלקח קארול בבחירה הראשונה על ידי גולדן סטייט ווריורס, ובעונת 1986/1987 השתתף כשחקנה במשחק האולסטאר של ה-NBA. ב-10 עונותיו ב-NBA העמיד ממוצעים כוללים של 17.7 נקודות, 7.7 ריבאונדים, 1.8 אסיסטים ו-1.6 חסימות למשחק.
קריירת מכללות

קארול נולד בעיר פיין בלאף שבארקנסו, כילד העשירי מתוך 13 של הוריו. בשנת 1976 החל ללמוד באוניברסיטת פרדו אשר באינדיאנה, ובמהלך 4 עונותיו בקבוצת הכדורסל של האוניברסיטה קלע 17.7 נקודות והוריד 9.3 ריבאונדים בממוצע למשחק. בעונתו השלישית הוביל את פרדו לגמר "טורניר ההזמנה הלאומי", בו היא הפסידה מול אוניברסיטת אינדיאנה. בעונתו האחרונה באוניברסיטה רשם ממוצעים של 22.3 נקודות, 9.2 ריבאונדים ו-2.8 חסימות למשחק, והוליך את קבוצתו למעמד הפיינל פור של טורניר אליפות המכללות, בפעם השנייה בלבד בתולדותיה. במשחק חצי הגמר הפסידה פרדו מול אוניברסיטת קליפורניה בלוס אנג'לס (UCLA), בה שיחקו קיקי ואנדוויי וג'מאל וילקס. בסיום העונה נבחר קארול לחמישיית העונה של ליגת המכללות (First Team All-American).
קריירת משחק > גולדן סטייט ווריורס

בדראפט ה-NBA‏ 1980 נלקח קארול בבחירה הראשונה, על ידי גולדן סטייט ווריורס. ברבות השנים זכתה הבחירה בקארול לביקורות שליליות רבות, ואף הוגדרה ככישלון ("Bust"), בין היתר מכיוון שהווריורס רכשו את הבחירה הראשונה מבוסטון סלטיקס בתמורה לשני שחקני היכל התהילה לעתיד – רוברט פאריש וקווין מקהייל (שנבחר שלישי בדראפט). בעונתו הראשונה ב-NBA קלע 18.9 נקודות והוריד 9.3 ריבאונדים למשחק, וב-3 העונות הבאות ביסס את מעמדו כאחד הסנטרים הבולטים בליגה, כאשר רשם ממוצעים כוללים של 20.6 נקודות, 8.3 ריבאונדים ו-1.8 חסימות למשחק. ב-5 במרץ 1983 קלע שיא קריירה של 52 נקודות במשחק מול יוטה ג'אז.
קריירת משחק > מילאנו

לאחר שלא הצליחו להגיע להסכמה על חוזה חדש, עזב קארול את הווריורס בקיץ 1984, וחתם בקבוצת אולימפיה מילאנו מליגת העל האיטלקית. לאורך עונתו היחידה באיטליה קלע קארול 24.9 נקודות בממוצע למשחק, ולצד דינו מנגין ומייק ד'אנטוני הוליך את מילאנו לזכיות באליפות הליגה האיטלקית ובגביע קוראץ'.
קריירת משחק > החזרה לגולדן סטייט

בעונת 1985/1986 חזר קארול לגולדן סטייט, ובעונה העוקבת קלע 21.2 נקודות למשחק, נבחר להשתתף במשחק האולסטאר והעפיל עם הווריורס לשלב הפלייאוף, לראשונה מזה 10 שנים. בסדרת הפלייאוף הראשונה גברה גולדן סטייט על יוטה ג'אז (3–2), אך בחצי גמר המערב הפסידה מול לוס אנג'לס לייקרס (1–4).
קריירת משחק > השנים האחרונות

במהלך עונת 1987/1988 הועבר קארול יחד עם סליפי פלויד ליוסטון רוקטס, בתמורה לרלף סמפסון. עד לסיום העונה קלע 12.0 נקודות למשחק עבור הרוקטס, אשר הודחו בסיבוב הפלייאוף הראשון. לקראת העונה הבאה נשלח בטרייד לניו ג'רזי נטס, ולאחר כעונה וחצי נשלח בטרייד נוסף לדנוור נאגטס. בינואר 1991 חתם על חוזה בפיניקס סאנס, ובסיום עונת 1990/1991 פרש ממשחק, בגיל 32.
הערות שוליים

↑  סטטיסטיקות הקריירה של קארול ב-NBA, באתר basketball-reference.com
↑  ביוגרפיה, באתר decaturbookfestival.com
↑  סטטיסטיקות המכללות של קארול, באתר sports-reference.com
↑  רשימת הנבחרים בדראפט 1980, באתר basketball-reference.com
↑  הבלדה של ג'ו בארי קארול, באתר slamonline.com,‏ 24 ביולי 2013
↑  הכישלונות הגדולים בתולדות דראפט ה-NBA, באתר bleacherreport.com,‏ 2 ביוני 2013
↑  סטטיסטיקות המשחק בין הווריורס לג'אז, באתר basketball-reference.com
↑  היכל התהילה: ג'ו בארי קארול, באתר אולימפיה מילאנו
↑  קארול ופלויד נשלחים בטרייד ליוסטון, באתר ניו יורק פוסט, 13 בדצמבר 1987
↑  קארול נשלח בטרייד לניו ג'רזי, באתר לוס אנג'לס טיימס, 3 בנובמבר 1988
↑  קארול נשלח בטרייד לדנוור, באתר לוס אנג'לס טיימס, 22 בפברואר 1990
ג'ון קלרנס סטיוארט

| --- | --- |
אין תמונה חופשית
 לידה:  1988 (בן 36 בערך) Stone Mountain, ארצות הברית 
 מדינה:  ארצות הברית 
 תקופת הפעילות:  מ-2013 
 מקום לימודים:  אקדמיית ג'ורג' וולטון  תיכון שילה  אוניברסיטת המדינה קולומבוס 
 פרופיל ב-IMDb
 
ג'ון קלרנס סטיוארט (באנגלית: John Clarence Stewart; נולד ב-16 באוגוסט 1988) הוא שחקן וזמר אמריקאי.
ביוגרפיה

סטיוארט נולד בשנת 1988 בסטון מאונטן (אנ'), ג'ורג'יה. בתחילה למד בבית הספר התיכון "שילה" לפני שעבר ללמוד באקדמיית ג'ורג' וולטון במלגת כדורגל למשך שנה. בשנתו האחרונה הוא חזר לבית הספר התיכון לאחר שהבין שהוא לא מוכשר מספיק לכדורגל. הוא הופיע במחזמר בבית הספר "פעם אחת באי הזה". הוא למד באוניברסיטת קולומבוס, וסיים תואר ראשון באמנויות יפות. לאחר מכן למד באוניברסיטת קנזאו סטייט, וסיים בשנת 2012 תואר ראשון בלימודי תיאטרון ומחול. לאחר מכן שיחק בתיאטרון חינוכי קייזר פרמננטה באטלנטה. בגיל 24 עבר לעיר ניו יורק ואז ללוס אנג'לס כדי להמשיך במשחק.
קריירה

סטיוארט ערך את הופעת הבכורה המקצועית שלו במחזה "The Whipping Man" בשנת 2013, שהוצג בתיאטרון אליאנס. הוא הופיע בעוד כמה מהפקות התיאטרון וכיכב גם במחזה בתיאטרון השחקנים בלואיוויל, ובמחזה "Fit for a Queen" שהוצג בתיאטרון הקלאסי בהארלם בשנת 2016.
בשנת 2015 ערך סטיוארט את הופעת הבכורה בסדרת הטלוויזיה "גות'האם" כקצין גריפין כץ. הוא המשיך להופיע בתפקידי אורח בכמה סדרות טלוויזיה ותפקידו הגדול הראשון בטלוויזיה היה כאלכס ווסלי בסדרת הטלוויזיה לוק קייג' בה הופיע משנת 2016 עד שנת 2018.
בשנת 2019 הוא שיחק בסדרת הטלוויזיה "What/If". שנה לאחר מכן הוא החל לגלם את סיימון בסדרת הטלוויזיה "הפלייליסט של זואי".
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2015 | גות'האם | השוטר גריפין כץ | פרק: "כל המשפחות המאושרות דומות" |
| 2015 | The Mysteries of Laura | קלינט | פרק: "תעלומת המועדף העקום" |
| 2015 | שוטרים בדם | השוטר קית' רוזוולט | פרק: "מוסטנג בוליט" |
| 2016–2018 | לוק קייג' | אלכס ווסלי | 13 פרקים |
| 2017 | הטובות לקרב | ליי האנטר | פרק: "השבעה" |
| 2017 | Skin Deep | מרקוס | 4 פרקים |
| 2019 | הוואי חמש -אפס | הילו | פרק: "Ke ala o ka pu" |
| 2019 | What/If | ליונל | תפקיד ראשי |
| 2020–הווה | הפלייליסט של זואי | סיימון | תפקיד ראשי |
| 2021 | Mother's Milk | ספרואו | סרט קולנוע, תפקיד ראשי |
| 2022 | P-Valley | ביג-טיק | סדרת טלוויזיה, עונה 2 - 4 פרקים |
הערות שוליים

↑  Alexander, Andrew (15 בנובמבר 2019). "10 Years of ArtsATL: John Clarence Stewart goes from Alliance to Marvel's "Luke Cage"". ArtsATL. נבדק ב-6 במאי 2020. {{cite web}}:  (עזרה)
↑  NewsDesk (4 במאי 2020). "John Clarence Stewart Talks Avoiding Tropes and Black Men Showing Vulnerability". ExBulletin. נבדק ב-6 במאי 2020. {{cite web}}:  (עזרה)
↑  Ho, Rodney (1 במאי 2020). "INTERVIEW: Atlanta native John Clarence Stewart on playing Simon on "Zoey's Extraordinary Playlist'". The Atlanta Journal-Constitution. אורכב מ-המקור ב-14 במאי 2020. נבדק ב-6 במאי 2020. {{cite web}}:  (עזרה)
↑  "John Clarence Stewart - LinkedIn Profile". LinkedIn. 7 ביולי 2020. {{cite web}}:  (עזרה)
↑  Scott, Thomas A. (14 באוקטובר 2014). "Kennesaw State University Oral History Project" (PDF). אורכב מ-המקור (PDF) ב-7 ביולי 2020. {{cite web}}:  (עזרה)
↑  "John Clarence Stewart theatre profile". AboutTheArtists. נבדק ב-6 במאי 2020. {{cite web}}:  (עזרה)
↑  "Script in Hand Series". Westport County Playhouse. נבדק ב-6 במאי 2020. {{cite web}}:  (עזרה)
↑  "10 Years of ArtsATL: John Clarence Stewart goes from Alliance to Marvel's "Luke Cage"". ArtsATL. 15 בנובמבר 2019. נבדק ב-6 במאי 2020. {{cite web}}:  (עזרה)
↑  "Simon: Zoey's Extraordinary Playlist Character". NBC. נבדק ב-6 במאי 2020. {{cite web}}:  (עזרה)
| --- | --- |
בקרת זהויות :  MusicBrainz: da996ba4-afb0-4add-8ca1-9217ebae22f4
בריאן קרניהאן

| --- | --- |

 לידה:  1 בינואר 1942 (בן 82) טורונטו, קנדה 
 שם לידה:  Brian Wilson Kernighan 
 ענף מדעי:  מדעי המחשב
 מקום מגורים:  קנדה
 מקום לימודים:  אוניברסיטת טורונטו (1964)  אוניברסיטת פרינסטון (1969) 
 מנחה לדוקטורט:  Peter Weiner 
 מוסדות:  Project MAC  מעבדות נוקיה בל (1969–2000)  מעבדות נוקיה בל  אוניברסיטת פרינסטון 
 www.cs.princeton.edu/~bwk/
 תרומות עיקריות
 Unix, AWK, AMPL, The C Programming Language
 
בריאן וילסון קרניהאן (Brian Wilson Kernighan, נולד ב-1 בינואר 1942) הוא מדען מחשב קנדי, שעבד במעבדות בל לצד יוצרי מערכת ההפעלה יוניקס, קן תומפסון ודניס ריצ'י, ותרם להתפתחות של יוניקס. הוא גם מחבר שותף של שפות התכנות AWK ו-AMPL (ה-"K" בשם היא משמו). מאז שנת 2000 קרניהאן הוא פרופסור במחלקה למדעי המחשב באוניברסיטת פרינסטון.
קרניהאן התפרסם מאוד עם כתיבת הספר הראשון אודות שפת התכנות C, אותו כתב יחד עם דניס ריצ'י וידוע כ-"K&R" על שם ראשי התיבות של שמם. קרניהאן אישר כי לא היה לו חלק בעיצובה של שפת C ("זה לגמרי העבודה של דניס ריצ'י"). הוא כתב תוכניות יוניקס רבות, כולל Ditroff, ו-Cron לגרסה 7 של יוניקס.
קורות חייו

קרניהאן נולד בטורונטו ולמד באוניברסיטת טורונטו בין השנים 1960 ו-1964, שם סיים את לימודי התואר הראשון בפיזיקה והנדסה. הוא קיבל את הדוקטורט שלו בהנדסת חשמל מאוניברסיטת פרינסטון, שבה הוא מחזיק פרופסורה במחלקה למדעי המחשב מאז שנת 2000. כל סתיו הוא מלמד קורס שנקרא "מחשבים בעולמנו", אשר סוקר את יסודות המחשוב למתחילים.
בשיתוף פעולה עם שן לין הוא המציא היוריסטיקה ידועה לשתי בעיות אופטימיזציה: חלוקת קודקודי גרף לשני חלקים שווים תוך מזעור משקל הקשתות בחתך ובעיית הסוכן הנוסע. שתי הבעיות הן NP שלמות.
קרניהאן היה עורך התוכנה של פרנטיס הול אינטרנשיונל. סדרת "כלי התכנה" שלו הפיצה את הבשורה בדבר "חשיבת C / Unix" עם השינויים המהותיים, שגררה בשפות התכנות בייסיק, פורטרן ופסקל, ובמסגרת זו גם הועמד לרשות הציבור ה-Ratfor (קיצור של Rational FORTRAN, שפת תכנות, המשמשת כקדם-מעבד ל-Fortran 66) שלו.
שמו של קרניהאן נקשר באמירה ש"אם (נגזר) להיתקע באי (בודד) עם שפת תכנות אחת בלבד, הרי שעדיף שתהא זו שפת C".
קרניהאן טבע את המונח יוניקס ועזר להפוך את פילוסופיית יוניקס של תומפסון לפופולרית. בנוסף, טבע קרניהאן את הביטוי "מה שאתה רואה זה כל מה שתקבל" (WYSIAYG), שהוא פרפרזה למשפט הידוע "מה שאתה רואה הוא מה שאתה מקבל" (WYSIWYG)[דרוש מקור]. נהוג להשתמש במשפט של קרניהאן כדי לציין שמערכות WYSIWYG עלולות לאבד מידע, שעשוי להיות שימושי בהקשרים אחרים.
היישום המקורי של קרניהאן של "שלום, עולם!" ("!Hello, World") משנת 1978 נמכר במכרז האלגוריתם, שהוא המכרז הראשון בעולם של אלגוריתמי מחשב.
תקציר הישגיו

שפת התכנות AMPL.
שפת התכנות AWK, עם אלפרד אהו ופיטר ג' וויינברגר, וספרו "שפת התכנות AWK".
Ditroff (הרכיב העיקרי במעבדי תמלילים), שנתמך בכלל המכשירים.
הספר "יסודות של עיצוב תכנותי", עם פ ג' פלאוג'ר.
התוכנית המתועדת הראשונה "שלום, עולם!" בספרו של קרניהאן "מדריך להכרת שפת B" משנת 1972.
Ratfor.
כלי תוכנה, ספר וסדרת כלים ל-Ratfor, שנוצרו בשיתוף חלקי עם פ ג' פלאוג'ר.
כלי תוכנה בפסקל, ספר וסדרת כלים לפסקל, שנוצרו בשיתוף עם פ ג' פלאוג'ר.
"שפת התכנות C", עם יוצר שפת C, דניס ריצ'י, הספר הראשון על C.(אנ)
שפת eqn ל-Troff, עם לורינדה צ'רי.
שפת M4, עם דניס ריצ'י.
שפת pic ל-Troff.
"הפרקטיקה של התכנות", עם רוב פייק.(אנ)
"סביבת הפיתוח של שפת יוניקס", ספר הדרכה, עם רוב פייק.
"מדוע פסקל איננה שפת התכנות המועדפת עליי" (קישור), ביקורת פופולרית על יוצר שפת פסקל, ניקלאוס וירת. חלקים מסוימים של הביקורת הם מיושנים בשל ISO 7185 (שפות תכנות - פסקל); הביקורת נכתבה לפני ש-ISO 7185 נוצרה. (AT&T מחשוב המדע טכני דווח # 100).
מאמרים

יסודות של עיצוב תכנותי" (1974, 1978) עם פ ג' פלאוג'ר.
כלי תוכנה (1976) עם פ ג' פלאוג'ר.
"שפת התכנות C" (בשנים 1978, 1988) עם דניס מ. ריצ'י.
כלי תוכנה בפסקל (1981) עם פ ג' פלאוג'ר.
"סביבת הפיתוח של שפת יוניקס" (1984) עם רוב פייק.
שפת התכנות AWK (שנת 1988) עם אלפרד אהו ופיטר ג' ווינברגר.
"הפרקטיקה של התכנות" (1999) עם רוב פייק.
AMPL: שפה ליצירת מודלים לתכנות מתמטי. מהדורה שנייה (2003) עם רוברט פורר ודייוויד גיי.
D הוא לדיגיטלי: מה אדם יודע-דבר צריך לדעת על מחשבים ותקשורת (2011).
שפת תכנות GO (שנת 2015) עם אלן דונובן.
הערות שוליים

↑  "Lohr, Steve (31 October 2002). "To the Liberal Arts, He Adds Computer Science". The New York Times. "Mr. Kernighan, 60, is a renowned computer scientist
↑  Dolya, Aleksey (29 July 2003). "Interview with Brian Kernighan". Linux Journal.
↑  Kernighan, B. W.; Lin, Shen (1970). "An efficient heuristic procedure for partitioning graphs". Bell System Technical Journal. 49: 291–307. doi:10.1002/j.1538-7305.1970.tb01770.x.
↑  Lin, Shen; Kernighan, B. W. (1973). "An Effective Heuristic Algorithm for the Traveling-Salesman Problem". Operations Research. 21 (2): 498–516. doi:10.1287/opre.21.2.498.
↑  "Budiu, Mihai (July 2000). "An Interview with Brian Kernighan
↑  McIlroy, M. D. (1987). A Research Unix reader: annotated excerpts from the Programmer's Manual, 1971–1986 (PDF) (Technical report). CSTR. Bell Labs. 139.
↑  Brian Kernighan – Hello World". Artsy. Artsy. Retrieved 18 June 2015".
| --- | --- |
בקרת זהויות :  NLI: 987007305273805171  PLWABN: 9810597148205606  BIBSYS: 90105662  BnF: cb120135509 (data)  CiNii: DA0006911X  dblp: k/BWKernighan  GND: 138447284  ISNI: 0000 0000 8405 6183  LCCN: n50044563  LNB: 000054705  MGP: 82029  NDL: 00445528  NKC: xx0041903  NLA: 35267827  NLG: 333149  NLK: KAC199634743  NSK: 000004825  NTA: 069531447  RERO: 02-A003450535  SELIBR: 193361  SNAC: w6zg7vsn  SUDOC: 028263901  VIAF: 108136058   WorldCat (עם VIAF): 108136058
ג'יי ובוב השקט

| --- | --- |

 הופעה ראשונה:  מוכרים בלבד
 יוצרים:  קווין סמית' 
 גילום הדמות:  ג'ייסון מיוז, קווין סמית' 
 מידע
 אזרחות:  ארצות הברית
 
ג'יי ובוב השקט הם שתי דמויות בדיוניות שמופיעות ברוב סרטיו של השחקן, התסריטאי והבמאי קווין סמית'.
ג'יי (ג'ייסון מיוז) הוא סוחר סמים חרמן והיפראקטיבי בעל שיער ארוך.
בוב השקט (מגולם על ידי סמית עצמו) הוא חברו השמן, המזוקן והטוב ביותר של ג'יי. בוב השקט אמנם מדבר רק לעיתים נדירות אך כאשר הוא מדבר, הוא עושה זאת בלשון צחה בנקודה מכריעה בסרט, שלא כמו ידידו ג'יי, שמרבה לקלל ולדבר שטויות.
רקע

השניים הכירו בלאונרדו, ניו ג'רזי, שם נולדו, הם נפגשו מחוץ למינימרקט מ"מוכרים בלבד" כשהאימהות שלהם היו בפנים.
את הפה המלוכלך שלו ירש ג'יי מאימו והמילה הראשונה שלו הייתה "פאק". הקללות של ג'יי צונזרו בסדרת הטלוויזיה של "מוכרים בלבד" והוא ובוב השקט גם עברו מסחר בסמים לסחר בזיקוקים.
הופעות

שתי הדמויות הופיעו בסרטים הבאים:
מוכרים בלבד (1994)
עכברי קניונים (1995)
לרדוף אחרי איימי (1997)
דוגמה (1999)
ג'יי ובוב השקט מכים שנית (2001)
מוכרים בלבד 2 (2006)
ג'יי ובוב השקט מההתחלה (2019)
מוכרים בלבד 3 (2022)
בנוסף הופיעו השניים בהופעת אורח בסרט צעקה 3 (2000), בעונה החמישית של הסדרה "הפלאש" ובקליפ של because I got high של הראפר Afroman.
השניים הופיעו גם בסדרת הטלוויזיה המצוירת "מוכרים בלבד".
הערות שוליים

↑  Afroman - Because I Got High (Official Music Video), נבדק ב-2022-06-12
| --- | --- |
בקרת זהויות :  MusicBrainz: 52d7a404-c127-4a2e-b05b-6e08cb6d2adf
גלוסותריום

| גלוסותריום |
| --- | --- |

תקופה
סוף פליוקן -תחילת הולוקןכ-2,500,000–10,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילוסאים
משפחה:: מילודוניים
סוג:: גלוסותריום
שם מדעי
 Glossotherium

איור של זוג עצלני קרקע
גלוסותריום (שם מדעי: Glossotherium; מילולית: "לשון בהמה") הוא סוג של יונק נכחד מקבוצת עצלני הקרקע שחי באמריקה הדרומית בסוף הפליוקן ועד תחילת ההולוקן, התור הנוכחי מלפני 2,500,000 שנה עד לפני 10,000 שנה.
מאפיינים

הגלוסותריום היה הולך על ארבע שהיה קרוב לעצלנאים המודרניים אך לא חי על העצים והיה כבד מכדי לטפס. הוא היה בעל כפות רחבות וחזקות ובהם זוג טפרים. לסתותיו היו חלשות ובעלות שיניים קטנות והוא היה קרובו של המילודון ושל הפרמילודון מצפון אמריקה. גובהו הגיע לארבעה מטרים ומשקלו ל-1.5 טון.
העצלן התגלה בחפירות שונות באמריקה הדרומית במדינות: ברזיל, ארגנטינה, ונצואלה, אקוודור, פרו, בוליביה, צ'ילה, אורוגוואי ופרגוואי. ככל הנראה התקיים הגלוסותריום עד לפני 10,000 שנה ונכחד מסיבות לא ברורות. ככל הנראה הוא היה יצור איטי שחי במישורי עשב לחים וניזון מאכילת עלי עצים שהוא כיפף בעזרת כפותיו הגדולות. היו לו מעט אויבים, שהעיקרי מביניהם היה הסמילודון.
בנדיקטינים

בנדיקטוס מנורסיה מתוך פרסקו של פרה אנג'ליקו בבזיליקת סן מרקו
מסדר בנדיקטוס הקדוש (בלטינית: Ordo Sancti Benedicti – OSB), או הבנדיקטינים, היא קבוצת-גג של נזירים קתולים קוינוביטים (החיים במנזר שיתופי) שקיבלו על עצמם את הרגוּלה (התקנון) של בנדיקטוס הקדוש מנורסיה (Nursia) (480-547). נזירים אלה חיים בקהילות עצמאיות, שאינן כפופות להנהגה מרכזית. ראשיתו של המסדר במאה השישית באיטליה עם התקבצותם של תלמידים סביב בנדיקטוס, שהקים במהלך חייו שנים-עשר מנזרים, וניסח בשנת 540 את הרגולה שלפיה עליהם לפעול. מתוך הבנדיקטינים התפצלו במהלך השנים מסדרים נוספים, דוגמת מסדר קלוני והציסטרציאנים. כיום ניתן למצוא קהילות בנדיקטיניות ברחבי העולם.
ראשית הנזירות הנוצרית והקמת המסדר

היסודות הרעיוניים שהביאו בסופו של דבר להתפתחות הנזירות הבנדיקטינית מקורם באזור מצרים, סוריה וארץ ישראל, במאה השלישית לספירה. תנועת הנזירות המזרחית – שאת הקמתה מייחסים לאנטוניוס הקדוש (251–356) – התאפיינה בתחילת דרכה בפרישות, סגפנות קיצונית והתבודדות. זרם זה של מתבודדים נקרא הנזירות הארמיטית. במקביל לארמיטים התפתח זרם נוסף בנזירות המזרחית, שענה על הצורך של אותם נזירים שהעדיפו לחיות בקהילה, ומכאן קיבלו את שמם: קוינוביטים.
במהלך המאה הרביעית חדרו רעיונות נזיריים אלה למערב אירופה. בתקופה זו הייתה הנצרות בעיצומו של תהליך התפשטות מואץ, שדרש פעמים רבות פישוט של הרעיונות הדתיים כדי להתאימם לאוכלוסייה. מתוך ה"רצון ליצור איים של נצרות טהורה בים הבינוניות והפשרות מסביב", אימצו רבים מהקתולים האדוקים את הרעיונות הנזיריים המזרחיים, והתאימו אותם לתנאים השונים באזור זה.
אף על פי שקדמו לו מספר אישים בהפצת הנזירות במערב אירופה, זכה בנדיקטוס הקדוש לתואר "אבי הנזירות המערבית". במהלך התחנכותו ברומא, היה בנדיקטוס עד לסיאובה של החברה, וכתגובה החליט להתרחק ממנה. הוא יצא להרים באזור סוּבּיאקוֹ שבמרכז איטליה סביב שנת 500, שם התבודד במערה במשך שלוש שנים. שמו יצא למרחקים, ותלמידים רבים התאספו סביבו. כאמור, במהלך חייו הקים בנדיקטוס שנים-עשר מנזרים קוינוביטים, ביניהם המנזר הידוע במונטה קאסינו, ובשנת 540 ניסח את תקנון החוקים (הרגולה) המחמיר המתווה את דרך החיים הראויה.
הרגוּלה הבנדיקטינית וחיי הנזיר

בספרו "הדיאלוגים" כותב האפיפיור גרגוריוס הראשון כי בנדיקטוס ניסח את תקנון החוקים שלו בסוף ימיו, לאחר שלמד רבות על החיים במנזר מחוויותיו האישיות. ואכן, הבנתו העמוקה של בנדיקטוס את הצורך בשילוב בין החוקים הנוקשים לבין האפשרות לשינוי וגמישות ניכרת בו בבירור. כתוצאה מכך, מלבד התוויית הדרך לנזירים הבנדיקטינים שאבה ממנו השראה הנזירות המערבית כולה, המושתת על עקרונות היסוד שלו. להפצת הרגולה ברחבי העולם הנוצרי תרם אף ניסוחה הנגיש והפשוט, שככל הנראה הושפע מסגנונה של החוקה הרומית.
מטרת העל של החיים במנזר היא ההגעה לישועה. בנדיקטוס האמין כי הנזירות הארמיטית מיועדת ליחידי סגולה שעברו הכשרה מיוחדת, ובפנותו דווקא לאדם הממוצע, טען כי עליו לחיות בקהילה סגורה ותומכת, שתאפשר לו לרכוש כלים המסייעים להגעה לישועה נחשקת זו. יתר על כן, תהליך הכניסה לחיי הנזירות הוא הדרגתי, ומאפשר הסתגלות לחוקים הנוקשים.
לאחר שקיבל על עצמו את הרגולה, מחויב הנזיר בחמשת העקרונות הבאים: עוני; פרישות; צייתנות (שהם שלושת הנדרים); עבודה ותפילה; קביעות במקום. ואכן, הנזירים הבנדיקטינים חיו (וחיים עד היום) בקהילות קטנות וסגורות, המספקות לעצמן את כל צורכי הקיום, ללא כל רכוש פרטי ותוך ציות מוחלט לאב המנזר. סדר יומם מורכב מתפילות (שבע במספר) ומעבודה פיזית ועיונית, כל זאת בשאיפה לחקות את דרכו של ישו (Imitatio Christi).
התפשטות הנזירות הבנדיקטינית באירופה

אחרי מותו של בנדיקטוס, בשנת 597, שלח גרגוריוס הראשון נזירים בנדיקטינים לאנגליה במטרה להפיץ את בשורתו של ישו. שליחות זו תרמה רבות להתפשטות המנזרים הבנדיקטינים, שהגיעו עד לפריסיה וגרמניה המרכזית. אולם, במאות השמינית ותחילת התשיעית חלה התדרדרות מוסרית במנזרים רבים, כתוצאה מהנהגתם של אבות מנזר שלא נצמדו לחוקי הרגולה. גורם נוסף שפגע במעמדה של הרגולה היה לחצו של קרל הגדול להעצמת הלמדנות במנזרים, שדחקה לשוליים את עבודת הכפיים.
בתגובה לתהליכים אלה הקים בשנת 779 בנדיקטוס מאַנְיַין (750–821) מנזר שדגל בהליכה מחמירה ובלתי מתפשרת בדרכי הרגולה, וסחף אחריו מנזרים נוספים ברחבי בורגונדיה. בחסותו של לואי החסיד, יורשו של קרל הגדול, הוא כינס בשנת 817 אספה של אבות המנזרים הבנדיקטינים, והכריז על הצבה מחודשת של הרגולה במרכז, שיבה לעבודת הכפיים וטיהור המנזרים מהשפעות חיצוניות. הרפורמה של בנדיקטוס מאניין לא החזיקה זמן רב. עם שקיעתה של הממלכה הקרולינגית, שקעה אף היא, והתפוררותה הסופית של הממלכה בשנת 843 הובילה להתדרדרות נוספת במעמדה של הרגולה.
קלוּני

במחצית השנייה של המאה התשיעית ובמאה העשירית השתלטו אצילים מקומיים על רבים מהמנזרים הבנדיקטינים, ובאין הנהגה מרכזית למסדר, היו חשופות הקהילות להשפעות חיצוניות משחיתות. על רקע מציאות זו הוקם בשנת 909 מנזר קלוּני בידי גיום החסיד, דוכס אקוויטניה. הדוכס העניק למנזר עצמאות מוחלטת, והכריז בפומבי כי הוא כפוף לכס הקדוש בלבד. הנזירים בקלוני נצמדו בשנית לרגולה, בגרסתו המפורשת של בנדיקטוס מאניין, כאשר הרוחניות והתפילה גברו בחשיבותם על העבודה הפיזית. בעקבותיהם הוקמה רשת ענפה של מנזרים שהיו כפופים להנהגה מרכזית, והיוו למעשה מסדר בפני עצמם, הוא מסדר קלוני, שמנה כאלף מנזרים במחצית המאה השתים-עשרה. מלבד הרפורמה של מסדר קלוני, התפצלו מהבנדיקטינים מסדרים נוספים. להלן הצגה של שניים מהמרכזיים שבהם.
קרטוזיאנים

כתוצאה מההתפשטות המהירה של מסדר קלוני והעושר הרב שצברו מנזריו, מאמצע המאה האחת-עשרה שוב חלה התדרדרות בהקפדה על הרגולה. בתגובה, נוסדו באירופה מסדרי נזירים נוספים, דוגמת הקרטוזיאנים, שתחילתם בשנת 1084 בדרום-מזרח צרפת. המאפיין המרכזי של מסדר זה היה "שילוב בין הנזירות הבנדיקטינית לבין פרישות מחמירה...", ומייסדו, ברונו מקלן, העניק חשיבות רבה להתבודדות הנזיר בתאו.
ציסטרציאנים

באותה תקופה קם מסדר נוסף, שראשיתו בפרישת קבוצת נזירים בהנהגת רוברט הקדוש מהמנזר הקלוני מוֹלם בשנת 1098, והקמת מנזר ציטוֹ. פרישתם של הנזירים נגרמה עקב התנגדותם לדגש היתר ששמו הקלונים על תפילה, ועקב עושרו הרב של המנזר, שהביאוֹ לזניחת הרגולה. מתוך רצון לקיים את חוקי הרגולה הבנדיקטינית ככתבם וכלשונם, חיו הציסטרציאנים באתרים מבודדים, בצניעות רבה, ועמלו קשה למחייתם. כדי למנוע את תהליך הדעיכה המוסרית שהתרחש לא אחת, הם יצרו מנגנון בקרה ארגוני, שהכפיף את כל אבות המנזרים השונים לאב המנזר של ציטו.
ימי הביניים המאוחרים, ואחריהם הרפורמציה, הנאורות, המהפכה הצרפתית ותהליכי החילון באירופה, פגעו שוב ושוב במעמדם של המנזרים הבנדיקטינים. אולם, במהלך המאה התשע-עשרה חל שיפור במצבם. תחת התאחדות המנזרים הבנדיקטינים, הוקמו מנזרים רבים חדשים, ובשנת 1893 הוחלט על בחירת Abbot Primate (אב מנזר ראשי) בידי כלל אבות המנזרים. משרה זו היא רשמית וסמלית בלבד, ללא סמכות על הקהילות השונות, ותפקידה לייצג את הבנדיקטינים בפני האפיפיור. כיום ניתן למצוא מנזרים בנדיקטינים בכל רחבי העולם, מישראל ועד ארצות הברית, המתנהלים באופן עצמאי בהתאם לכללי הרגולה.
אחד המנזרים הבנדיקטיניים המפורסמים בארץ נמצא באבו גוש שליד ירושלים ובו כנסייה צלבנית שנשתמרה כמעט בשלמותה. בהר הזיתים בירושלים, נמצא מנזר הנשים הבנדיקטיניות הקרוי על שם "מרים של הגולגותא".
ראו גם

נזיר (נצרות)
מנזר פרפה